b"\n_START_ARTICLE_\nDialektisk teologi\n_START_PARAGRAPH_\nDialektisk teologi kalder man den s\xc3\xa6rlige teologiske t\xc3\xa6nkem\xc3\xa5de som is\xc3\xa6r er knyttet til navnet Karl Barth (1886-1968), og som ben\xc3\xa6gter muligheden for at forsone tro og menneskelig viden. (M\xc3\xbcller 1978, s..30, note). I stedet m\xc3\xa5 alt menneskeligt, s\xc3\xa5vel psykologisk som moralsk og religi\xc3\xb8st, opl\xc3\xb8ses i m\xc3\xb8det med dets mods\xc3\xa6tning (Gud) for derved, dialektisk, at blive genetableret. Guds 'ja' og 'nej' til mennesket h\xc3\xa6nger derfor ul\xc3\xb8seligt sammen. Begge momenter af Pr\xc3\xa6destinationsl\xc3\xa6ren, forudbestemmelse til fortabelse og frelse, bliver i lyset af dette set som ang\xc3\xa5ende individet, der frelses netop i kraft af fortabelsen. Denne tanke var ikke mindst t\xc3\xa6t knyttet til kultur- og moralismekritik._NEWLINE_Af andre fremtr\xc3\xa6dende teologer som man kan regne til bev\xc3\xa6gelsen, kan n\xc3\xa6vnes Rudolf Bultmann (1884-1976), Emil Brunner (1899-1966) og Friedrich Gogarten (1887-1967)"